1334.

Godina **1334** (MCCCXXXIV) bila je redovna godina koja počinje u subotu (1. januar/siječnja po julijanskom kalendaru).

## Događaji
### Januar/Siječanj &ndash; Mart/Ožujak
* februar - Jovan XIV, zvani Kalekas, novi je vaseljenski patrijarh (do 1347). Raniji je mitropolit Soluna, izabran je voljom velikog domestika Jovana Kantakuzina.

### April/Travanj &ndash; Jun/Lipanj
* proljeće - Kralj Karlo Robert se vratio iz Napulja u Ugarsku - mali princ Andrija je ostao u Napulju kao nasljednik prijestola.
* maj - Papa je uveo *Trinitatis*, dan sv. Trojice sedam dana nakon Duhova, u rimski kalendar, tj. proširio ga je na celu katoličku crkvu.
* 19. 5. - Dušan izdaje kod Prizrena novu povelju Dubrovniku: Dubrovčani su se obavezali da na, prošle godine prodati Stonski rat, neće primati nove ljude iz Dušanovog kraljevstva; vlastela se zaklela da će u Stonu i Ratu ostati "pop srpski i da poje u crkvama" (što nije poštovano).
** Dubrovčani osnivaju Mali Ston, počinju gradnju Stonskih zidina.

### Jul/Srpanj &ndash; Septembar/Rujan
* leto - Kralj Dušan napada Vizantiju, jedan deo vojske vodi prebeg Sirgijan Paleolog: Srbi zauzimaju Ohrid i Strumicu, i Prilep, Sirgijan zauzima Kostur i "neka mesta na albanskoj granici". Srpska vojska je nadomak Soluna. Ali Sirgijan je ubijen od strane Sfrancesa Paleologa, koji je fingirao sopstveni prebeg.
* 19. 7. - Počinje gradnja Giottove kampanile (zvonika) u Firenci - završeno 1359. do visine od blizu 85 metara.
* 26. 8. - Dušan i Andronik III Paleolog sklapaju mir, čak i savez. Dušan zadržava pogranične gradove s užom okolinom: "Ohrid, Prilep, u kom sazida svoj dvor, Kostur, Strumicu, Lerin, Sidirokastron (srpski Železnac), Voden i Čerman"; ili je zadržao Prilep, Ohrid i Strumicu i vratio ono što je zauzeo Sirgijan.
** Granica Srbije prema Ugarskoj je ugrožena u ovo vreme (Karlo Robert će sledeće godine upasti u Srbiju).
** Nakon osvojenja Prilepa, Dušan je obdario obližnji manastir Treskavica (od 1335).
** Andronik ovih godina pravi zamak Ginekokastro ("ženski zamak") u dolini Vardara, blizu Kilkisa, za odbranu Soluna.

### Oktobar/Listopad &ndash; Decembar/Prosinac
* jesen - Bitka u Adramitionu: Hrišćanska liga na čelu sa Venecijom i Hospitalerima porazila je u današnjem Edremitskom zaljevu, nasuprot Lezbosa, flotu Begluka Karasi - zatim napadaju obale Male Azije i Smirnu. Čim se flota povukla, Turci su nastavili prepade u Egeju.
* 22-23. 11. - Velika poplava sv. Klementa u zemljama oko Severnog mora.
* 3. 12. - Kontroverza blažene vizije: papa se bulom *Ne super his* povlači od ranije iznetog mišljenja, ne i doktrine, da spašena duša vidi Boga tek na Sudnji dan.
* 4. 12. - Umro je papa Ivan XXII.
* 30. 12. - Kardinal Jacques Fournier, biskup Mirepoixa, izabran je za papu Benedikta XII. (do 1342).

### Kroz godinu
* Ivan Arhiđakon Gorički sastavio Statute Zagrebačkoga kaptola (Statuta Capituli Zagrabiensis, Album capitulare ili Liber acclavatus) s popisom posjeda i prihoda.
** Prvi pomen: crkva sv. Trojstva u Krašiću. Crkva sv. Ivana Krstitelja u Sv. Ivanu Žabno; crkva sv. Mihaela Arkanđela u Mahovljanu; crkva u Čađavici, crkva sv. Jurja u Desiniću, crkva sv. Martina u Kalniku, crkva Presvetoga Trojstva u Ludbregu,  crkva sv. Martina u Velikoj Trnovitici; mjesta ili župe Konjščina; Nedelišće, Mikleuš, Nova Bukovica u Podravini, Dragalić, Kravarsko, Pribislavec, Sopje, Novi Golubovec, Špišić Bukovica, Petrovsko (Konoba), Novska, Brdovec, Mursko Središće, župa Marija Bistrica, Koprivnički Ivanec, Kutina, Sunja, Krapinske Toplice, Radoboj, Hlebine (Struga), Bosiljevo, Podravske Sesvete, Bosanski Petrovac (*St. Petri de eodem*).
*  Manastir sv. Nikole u Dobrušti kod Prizrena.
* Omiški gusari opljačkali opatiju na Tremitima (oko čega je nastala legenda o prokletstvu).
* Bosanski biskup Petar I. umro u Avinjonu: stolica u Đakovu je upražnjena dvije godine jer se papa i ugarski kralj spore oko imenovanja (Lovro Lorandov slijedi 1336-47).
* Poljski kralj Kazimir III je potvrdio privilegije Jevrejima po Kališkom statutu i proširio ga na celu zemlju.
* Robert III od Artois, plemić kome su u Francuskoj oduzeta imanja zbog krivotvorine, pobegao je u Englesku, gde daje informacije o francuskom dvoru i nagovara Edwarda III da povrati "svoj" francuski presto.
* Čagatajski kan Tarmaširin/Ala-ad-din smenjen je na kurultaju i zatim ubijen - osuđen je zbog prihvatanja islama i jer je radije živeo u gradovima. Nakratko na čelo dolazi njegov sinovac Buzan (do 1335).

## Rođenja

* 4. 1. - Amadeo VI od Savoje († 1383)
* 30. 8. - Pedro I od Kastilje († 1369)

## Smrti

*

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)
* Ćorović, Historija Bosne I